section_heading: Životopis
paragraph_text: Najvažniji događaj Sergijevog pontifikata je bio tzv. Trulski sabor, odnosno crkveni sinod u Konstantinopolu; iako je Sergije na njega poslao svoje predstavnike, nije ga htio priznati kao ekumenski. Sabor je donio 85 kanona, a Sergije je htio priznati samo prvih 50. Razlike su se uglavnom odnosile na određena pravila svećeničkog života; papa Sergije nije htio dozvoliti rimskim đakonima da žive sa svojim suprugama, odnosno zaređivanje svećenika koji su prije toga bili dva puta oženjeni te post subotom za vrijeme Korizme. Sergije je također uveo nova liturgijska pravila vezana uz molitvu Jaganjče Božji.